Как да сме сигурни, че бежанците се издържат с 65 лв. на месец? – полетът на костенурката
октомври 12, 2013 by lyd
Как да сме сигурни, че бежанците се издържат с 65 лв. на месец?
Има Закон за убежището и бежанците (ЗУБ). В глава Четвърта, раздел Втори са записани правата и задълженията на чужденците, търсещи закрила у нас – по време на производството, т.е. докато се вземе решение дали и какъв статут да получат. Оттам научаваме следното:
Чл. 29. (Изм. – ДВ, бр. 52 от 2007 г.) (1) По време на производството чужденецът има право:
3. на социално подпомагане по реда и в размера, определени за българските граждани;
По-нататък е записано:
Така става ясно, че за да получава финансова и материална помощ, чужденецът трябва да живее на територията на някой от бежанските лагери. Ако живее на квартира или у приятели, НЕ получава нищо.
Как разбираме, че сумата е точно 65 лв.?
Проверяваме Дирекция социално подпомагане. Там е записана една сума, наречена ГМД – Гарантиран минимален доход. В момента тя е 65 лв. на месец.
А съвсем друг е въпросът, че по закон може би трябва да получават повече, защото в сайта Дирекции „Социално подпомагане“ пише следното:
Право на помощи от Дирекциите “Социално подпомагане” имат лица и семейства чийто месечен доход е по-нисък от определения от Държавата диференциран минимален доход (ДМД), както и лицата с намалена трудоспособност, лица по майчинство, безработни и др.
Основа за определяне на диференцирания минимален доход е гарантираният минимален доход, чийто месечен размер се определя с акт на Министерския съвет.
Диференцираният минимален доход се определя като индивидуалния коефициент (К) на лицето или семейството се умножи по гарантирания минимален доход (ГМД). Индивидуалните коефициенти се определят в зависимост от възрастта и социалния статус.
Дали всъщност не трябва да получават не гарантирания минимален доход, а диференциран минимален доход? Може би поне някои от тях би трябвало да получават повече в зависимост от възрастта и социалния статус? А защо не получават?
← Относно тоновете дрехи в двора на бежанския лагер в Пъстрогор
Писма от Йемен – за бежанките, свободното време и контрацепцията →
4 thoughts on “Как да сме сигурни, че бежанците се издържат с 65 лв. на месец?”
Svetla Encheva | октомври 12, 2013 в 8:51 am
А сумата, която се дава на дете, е, мисля, равна на детските надбавки, тоест 30 и няколко лева. На дете не се полагат „цели“ 65.
емма | октомври 12, 2013 в 9:00 am
Гарантираният минимален доход, всъщност е дифиринциран според възраст, инвалидност, семейно положение и пр, но самите разлики са толкова незначителни, че не си струват сметките. И децата го получават. Получават 35 лв детски + 30 лв до заветните 65.
Стейси | октомври 12, 2013 в 10:07 am
те изобщо нямат месечен доход, не работят и нямат статут (освен на бежанци); няма как да получават повече пари на база „месечен доход“, защото просто нямат такъв
Lester Holliday | октомври 12, 2013 в 10:48 pm
Наистина не е ясно как се стига до 65лв на човек. Този правилник ми напомня за ей т’ва: http://www.youtube.com/watch?v=XIuC–xXMXI
Доколкото аз разбирам, на всички получатели на помощ по този закон се плаща по формулата: пари = К * ГМД – „собствен доход“.
Те ако масово нямат друг доход, както казва Стейси, следва да получат целия си диференциран доход. В таблицата с коефициенти за бежанци не се говори; т.е. те не са особен случай, и се очаква, както при българите, размера на плащанията да е различен, според особеностите на всеки човек/семейство.
Ако наистина вземат всички по 65лв, значи ги хваща някакъв скрит член, или просто някой уморен юрист от агенцията за бежанците е решил така, за по-лесно.
Така или иначе, и правилата и цифрите в тази програма се променят бързо и лесно с наредба на МС. Хората получават по 65лв, защото така са решили министрите Адемов, Чобанов и Орешарски.
Въпросът следва да е към Адемов: защо още не е предложил промяна на правилника, която (поне) удвоява помощите за бежанците?
И въпрос към всички: каква игра играе този, ‘дето ни излъга, че плащаме по 1,100лв/месец за един бежанец?